**INFORMACIJA EKSTERNAMS, PAGEIDAUJANTIEMS LAIKYTI BRANDOS EGZAMINUS 2023-2024 MOKSLO METAIS**

**„Eksternas** – asmuo, įgijęs vidurinį išsilavinimą Lietuvoje ar užsienyje, arba užsienio šalies mokyklos vidurinio ugdymo programos baigiamosios klasės mokinys, pageidaujantis laikyti brandos egzaminą.“

Eksternai, planuojantys brandos egzaminus laikyti 2023-2024 mokslo metais, gali  teikti prašymus **iki 2023 m. lapkričio 24 d.** bazinės mokyklos – **Panevėžio suaugusiųjų ir jaunimo mokymo centro (Šiaulių g. 60) vadovui.** Pasirinktus brandos egzaminus laiko pagrindinėje sesijoje.

**Eksternas, nepateikęs prašymo iki lapkričio 24 dienos, gali teikti prašymą ne vėliau kaip likus 7 darbo dienoms iki pakartotinės sesijos pradžios – Kauno miesto bazinės mokyklos vadovui.** Pasirinktus brandos egzaminus turės laikyti pakartotinėje sesijoje. Pakartotinės sesijos pradžia - 2024 m. birželio 26 d.

**Kartu su prašymu bazinės mokyklos vadovui eksternas privalo pateikti:**

* **vidurinį išsilavinimą liudijantį dokumentą** (brandos atestatą, profesinės ar aukštesniosios mokyklos diplomą, jei vidurinis išsilavinimas įgytas Lietuvoje);
* ***užsienio kvalifikacijų atveju*** bent vieną iš nurodytų dokumentų: švietimo, mokslo ir sporto ministro įsakymą dėl vidurinio išsilavinimo pripažinimo; Studijų kokybės vertinimo centro pažymą, kuria vidurinį išsilavinimą liudijanti kvalifikacija įvertinta lygiaverte arba lygiaverte su sąlyga, kad bus išlaikyti brandos egzaminai; Studijų kokybės vertinimo centro pažymą, kuria užsienio kvalifikacija pripažinta (įskaitant pripažinimą, suteikiant kvalifikacijos turėtojui tik tam tikras teises, bei pripažinimą tik kartu su papildomais reikalavimais) lygiaverte Lietuvos Respublikoje teikiamam viduriniam išsilavinimui;
* ***užsienio šalies mokyklos išduotą dokumentą***, liudijantį, kad asmuo mokosi vidurinio ugdymo programos baigiamojoje klasėje (užsienio šalies mokyklos mokinys);
* **Kvitą arba mokėjimo pavedimo banko išrašą**, patvirtinantį pinigų įmoką už pasirinktus brandos egzaminus.

Pateikęs prašymą, eksternas sumoka **15 eurų** už kiekvieną pasirinktą dalyko brandos egzaminą. Bazinė mokykla gautas įmokas naudoja eksternų registravimo, brandos egzaminų organizavimo, vykdymo ir vertinimo išlaidoms apmokėti.

**Panevėžio suaugusiųjų ir jaunimo mokymo centro rekvizitai apmokėjimui už brandos egzaminus**:

**Gavėjas - Panevėžio suaugusiųjų ir jaunimo mokymo centras**

Šiaulių g. 60, Panevėžys

**Sąskaitos Nr. LT817300010002387126.**

**Mokėjimo paskirtis** - už pasirinktus brandos egzaminus (jei apmoka kitas asmuo, reikia nurodyti **eksterno vardą, pavardę**).

Iškilus neaiškumams, klausimams, problemoms dėl brandos egzaminų kreiptis į Panevėžio suaugusiųjų ir jaunimo mokymo centrą t**el. Nr. (845) 43 95 75, (8 45) 43 68 47**.

Prašymus teikti galima ir elektroniniu būdu. Turite prisegti: prašymą (nufotografuotą arba skanuotą), atestato skaitmeninę kopiją ar skaitmeninį atestatą, apmokėjimą (banko išrašą ar nuotrauką). Siųskite el. paštu: s.vilimiene@smc.panevezys.lm.lt.